b'\n_START_ARTICLE_\nHi\xc5\xa1a evropske zgodovine\n_START_SECTION_\nPredhodno\n_START_PARAGRAPH_\nStavba, v kateri danes deluje Muzej evropske zgodovine, se je neko\xc4\x8d imenovala Eastmen, po izumitelju fotoaparat Kodak, Georgeu Eastmenu. Ta je z donacijo leta 1931 omogo\xc4\x8dil gradnjo te stavbe, da bi v njej delovala zobna klinika za osirotele otroke. Gradnja stavbe se je zaklju\xc4\x8dila leta 1935.\n_START_SECTION_\nGradnja muzeja\n_START_PARAGRAPH_\n13. feburarja 2007 je takratni predsednik Evropskega parlamenta Hans-Gert P\xc3\xb6ttering spro\xc5\xbeil namero o ustanovitvi muzeja o evropski zgodovini oz. razvoju celine.  Leta 2008 je Evropski parlament, ki stoji v neposredni bli\xc5\xbeini muzeja, stavbo dobil v 99 letni najem, ter ga naslednje leto uradno namenil za potrebe muzeja. Istega leta je bil izdan tudi mednarodni arhitekturni nate\xc4\x8daj. _NEWLINE_Muzej je bil v celoti financiran s strani Evropskega parlamenta. 31 milijonov \xe2\x82\xac je bilo namenjenih za obnovo in dograditev stavbe Eastmen, 21,4 milijona \xe2\x82\xac za trajne in prve za\xc4\x8dasne razstave, do tega dobrih 15 milijonov za opremljanje razstavnih in ostalih prostorov ter 6 milijonov za zagotavljanje ve\xc4\x8djezi\xc4\x8dnosti. 3,75 milijona je bilo namenjenih za postavitev zbirke. _NEWLINE_Uradno odprtje muzeja je bilo 6. maja 2017.'